  Майя Бывальцева 29-тӥ шуркынмонлы Удмуртиын эшшо 175 муртлэсь выль коронавирус инфекциез шедьтӥзы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 99 улӥсьёслэн зэмаз, Глазкарын – 10, Сарапулын – куать, Можгаын, Сарапул, Можга, Эгра, Балезино ёросъёсын – вить, Воткаын, Алнаш, Шаркан ёросъёсын – ньыль, Глаз, Дэбес, Дэри, Каракулино, Красногорск ёросъёсын – куинь, Вавож, Вотка, Якшур-Бӧдья ёросъёсын – кык, Кияса, Ува ёросъёсын – одӥг. Эшшо 122 адями висёнэз вормиз Туннэ нуналлы Удмуртиын выль коронавирус инфекциен черлан 13 сюрс 368 учыр лабораториосын зэматэмын. 10 сюрс 613 адями йӧназ, 216 мурт кулӥз. Та дыре 185 висисьёслэн тазалыксы секыт лыдъяське. Оглом элькунын коронавируслы 644 сюрс 64 эскеронъёс ортчытӥзы, берло нуналэ – 3 сюрс 810.  Тегъёс: Тазалык Ижкар висён Удмуртия коронавирус  